સામગ્રી: કિશોર વયે સોફી હિટલરનું સમર્થન કરતાં પણ પછી તેમના વિચારમાં બદલાવ આવ્યો હતો

જર્મનીના સરમુખત્યાર હિટલરની સામે પડનારી આ યુવતીની 100મી જન્મજયંતી ચાલુ સપ્તાહના અંતમાં ઉજવવામાં આવશે. 

હિટલરની સામે થવા બદલ તેમણે પોતાનો જીવ ગુમાવવો પડ્યો હતો. 

પુસ્તકો, ફિલ્મો અને નાટકોમાં તેમના પ્રતિકારની વાર્તા અનેક વખત રજૂ કરવામાં આવી છે. આજે પણ તે લોકોને પ્રોત્સાહિત કરે છે.

1921માં સોફી સ્કૉલનો જન્મ થયો ત્યારે જર્મની ભારે અંધાધૂંધીમાંથી પસાર થતું હતું. પરંતુ તેમનું બાળપણ સુરક્ષિત અને આરામદાયક રીતે વીત્યું.

તેમના પિતા દક્ષિણ-પશ્ચિમે આવેલા ફોર્ચટેન્બર્ગ શહેરના મેયર હતા. ત્યારબાદ તેમનો પરિવાર ઉલ્મ રહેવા જતો રહ્યો હતો. સોફી અને તેમનાં પાંચ ભાઈ-બહેનનો ઉછેર લ્યુથેરનસ્થિત પરિવારમાં થયો હતો જ્યાં ખ્રિસ્તી ધર્મનું ચુસ્ત રીતે અનુકરણ કરવામાં આવતું હતું. 

પરંતુ સોફી તરુણાવસ્થામાં પ્રવેશી, ત્યાં સુધીમાં દેશમાં ઍડોલ્ફ હિટલરનું શાસન આવી ગયું હતું. 

'આ પિતૃભૂમિ માટે છે એવું મને ન કહો'

સોફી અને હેન્સનો વિદ્યાર્થીકાળનો 1940ની આસપાસનો ફોટો

શરૂઆતમાં સોફી અને તેમના મોટા ભાઈ પણ અન્ય યુવાનોની જેમ નેશનલ સોશિયાલિસ્ટ પાર્ટીને સપોર્ટ કરતાં હતાં. સોફીના ભાઈ પાર્ટીની હિટલર યૂથ મૂવમૅન્ટમાં જોડાયા, જ્યારે સોફી તેની ભગીની સંસ્થા લીગ ઑફ જર્મન ગર્લ્સમાં સામેલ થયાં હતાં.

તેમના પિતા હિટલરના ઉગ્ર ટીકાકાર હતા. સોફી અને તેમના ભાઈને હિટલર પ્રત્યેનો ઉત્સાહ જોઈને ભારે ગુસ્સો આવતો હતો. પરિવાર અને મિત્રોનો પ્રભાવ ધીમેધીમે સોફી પર અસર કરવા લાગ્યો.

સમય જતા સોફી અને તેમના ભાઈને સમજાયું કે તેમના ઉદાર વિચારો અને થર્ડ રાઇક (Third Reich)ના રાજકારણ વચ્ચે કોઈ મેળ બેસી શકે તેમ નથી. યહુદી સાથીદારો અને કલાકારોની સાથે જે પ્રકારનો વર્તાવ થતો હતો તેને જોયા પછી સોફીનો હિટલર પ્રત્યે મોહભંગ થયો.

હિટલરે પૉલેન્ડ પર આક્રમણ કર્યું ત્યાં સુધીમાં તેઓ તેમના વિરોધી બની ગયાં હતાં. 

જર્મનીના યુવાનોને યુદ્ધ લડવા માટે મોરચે મોકલવામાં આવતા હતા ત્યારે સોફીએ પોતાના સૈનિક બૉયફ્રેન્ડ ફ્રિત્ઝ હાર્ટનેજલને કડવાશ સાથે લખ્યું, "મને સમજાતું નથી કે કેટલાક લોકો શા માટે બીજા લોકોના જીવ માટે સતત જોખમ પેદા કરતા રહે છે. મને તે ક્યારેય નહીં સમજાય અને મને લાગે છે કે તે ભયંકર છે. મને એવું ન કહેશો કે આ પિતૃભૂમિ (ફાધરલેન્ડ) માટે છે."

તાજેતરમાં લૉન્ચ થયેલા આ ઇન્સ્ટાગ્રામ એકાઉન્ટમાં આધુનિક કલાકારો દ્વારા સોફી...\nઅગાઉની સામગ્રીનો સારાંશ નીચે મુજબ કરી શકાય છે:
જર્મનીની બહાર તેમનું નામ બહુ જાણીતું નથી, પરંતુ પોતાના દેશમાં સોફી સ્કૉલ એક દંતકથા સમાન છે અને તેની પાછળ એક અસાધારણ ગાથા રહેલી છે.